Jabarkan Wiyata dari Mekah dalam bahasa jawa

Minangka punjer agama Islam liyané kutha Madinah, kutha iki nduwé punjer punjer pendidikan lan pengajaran agama Islam.

Perkembangan kutha Mekah magepokan karo kanyatan anané Ismail lan Siti Hajar minangka kang ndunungi kapisan kutha iki kang ditempataké déning Ibrahim amarga préntah Allah. Perkembangan sabanjuré muncul wong-wong Jurhum kang sidané manggon ing kana. Sabanjuré kutha iki dipanggedhèni déning Kurès minangka kabilah utawa suku kang utama ing Jazirah Arab amarga nduwé hak pemeliharaan tumrapé Ka'bah. Suku iki misuwur ing babagan dagang malahan wektu iku aktivitas dagangé kaloka nganti tekan Damaskus, Palestina lan Afrika. Tokoh minangka kepala kabilah quraisy yaiku Qussai kang diterusaké déning Abdul Muthalib. Muhammad iku keturunan langsung saka Ismail sarta Qussai.

Taun 671, Muhammad lair ing kutha iki lan tuwuh diwasa. Pisanan nampa wahyu saka Allah ajarané ditolak déning kaumé dhéwé kang wektu iku isih ana sajeroning pepetenging pikir (Jahilliyah) saéngga pindhah menyang kutha Madinah. Sawisé Madinah tuwuh ngrembaka, Muhammad balik menyang Mekah manèh kanthi misi mbebasaké kutha Mekah tanpa wutahing getih.

Sakbanjuré Mekah kapatah déning administrasi khalifah kang punjeré ing Madinah, lan para ratu kang wektu iku kuwasa ing Damaskus (Dinasti Ummayyah), Baghdad (Dinasti Abbasiyah) lan Turki (Usmaniyah) kang nalika iku dipanggedhèni déning Syarif Hussein nuli didadèkké siji déning Abdul Aziz ibnu Saud, dadi andhahané papréntahan Saudi Arabia nganti dina iki minangka pelayan kutha suci kaloroné (Mekah lan Madinah).